Festivāls-konkurss “No baroka līdz rokam”
2025-02-13 12:00 - 14:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
13.02. plkst.12.00 Valmieras Kultūras centrā norisināsies festivāls-konkurss “No baroka līdz rokam”
Ieeja bez maksas

INDYGO. DJ Rūdolfs Švēde. Koncertu cikls "Jauna Jauda"
2025-02-14 20:00 - 23:30 | Valmieras Kultūras centrs, Rīgas iela 10, Valmiera, Latvija
Valentīndienā, 14.februārī, no plkst.20.00 aicinām uz koncertu cikla “Jauna Jauda” koncertu Valmieras Kultūras centra Mazajā zālē. Koncertā uz skatuves kāps grupa “INDYGO”, par muzikālo labsajūtu rūpēsies arī DJ Rūdolfs Švēde.
Kas ir šis dzīvsudrabam līdzīgais un mūžam mainīgais rokmūzikas trio – tie ir Indygo! Indygo 2024. gada iesākumā izdevis, iespējams, labāko modernās rokmūzikas albumu “6”, par kuru daudzi runā kā par labāko, kas noticis Latvijas rokmūzikā 2024. gadā! Grupa nosvinējusi šī paša gada aprīļa izskaņā albuma atvēršanas svētkus karstākajā galvaspilsētas kultūrlokālā Palladium Rīga – apstāties laika nav, tamdēļ grupa turpina darbus gan pie jaunām sadarbībām, jauniem koncertplāniem, kuros viens no pieturpunktiem būs Valmiera!
“Kamdēļ Valmiera? Vēsturiski, līdz pat šai baltdienai Indygo sastāvā ir bijuši bundzinieki tikai no Valmieras. Tie ir bijuši divi – sākotnēji Andrejs Verza, kura pienākumus un sirdspukstus pārņemis Miks Riekstiņš. Abi Valmieras puiši ir iedevuši savu artavu vidzemnieka pārliecības mūsu muzikālajā darbībā, mugurkauls pavisam noteikti ir stingrāks pateicoties šiem puišiem!” nekautrīgi izsakās grupas frontmens Mārtiņš Vaters.
Tiekamies Valmieras Kultūras centrā Visu mīlētāju dienā – 14. februārī – dienā, kad svinēsim ne tikai mīlestību starp partneriem, bet mīlestību vienam pret otru un visi kopā mīlestību pret rokmūziku. Indygo koncertā dzirdēsiet dziesmas latviešu valodā, kas caurstrāvojušas grupas gaitas no pirmā līdz pat uz šo brīdi pēdējam albumam!

Ieeja: 10 EUR, pasākuma dienā – 15 EUR. Biļetes var iegādāties “Biļešu Paradīze” kasēs un elektroniski: https://www.bilesuparadize.lv/lv/event/147520

Koru koncerts "Mīlestības dziesmas"
2025-02-15 17:00 - 18:30 | Kocēnu kultūras nams, Alejas iela 3, Kocēni
15. februārī plkst. 17.00 Kocēnu Kultūras namā norisināsies koncerts “Mīlestības dziesmas”.
Koncertā piedalīsies soliste Karlīne Cīrule, Kocēnu Kultūras nama jauktais koris “Imera”, Strenču Kultūras centra jauktais koris “Rītu puse”, Jelgavas valstspilsētas pašvaldības iestādes “Kultūra” jauktais koris “Balti” un instrumentālā grupa. Jauktokoru “Imera” un “Rītu puse” diriģents Imants Točs pastāstīja, ka koncertā “Imera” izpildīs Pētera Butāna dziesmu ciklu “Mīlestības dziesmas” ar Friča Bārdas dzeju, savukārt jauktais koris “Rītu puse” – Jāņa Lūsēna dziesmas ar Friča Bārdas tekstiem.
Ieeja: 5 EUR. Biļetes iepriekšpārdošanā “Biļešu Paradīzē” un pirms pasākuma – Kocēnu Kultūras namā. Biļetes elektroniski: https://www.bilesuparadize.lv/lv/event/148921

Shipsea koncerts "
2025-02-15 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
15.februārī plkst.19.00 aicinām uz Shipsea koncertu “<3” Valmieras Kultūras centrā!
Shipsea par gaidāmo koncertu saka:
“Mīlestība uz. Mīlestība no.
Tik daudzi veidi tam galvenajam dzinējspēkam, kura dēļ pēkšņi visam pasaulē ir jēga. Tam iemeslam, kamdēļ vispār esam radušies un galu galā – radīti.
Manas mīļākās mīlestības dziesmas radošo tuvinieku klātbūtnē – no Imanta Kalniņa, Ojāra Vācieša līdz Pēteram Geibriēlam. Būt kopā visur, kur “Tavi viļņi” nāk – “Pie upes” un “Siltā gaismā”. No “Taviem ceļiem” līdz pat “Lielajām cerībām”.”
Koncertā piedalīsies:
Jānis Šipkēvics
Una Daniela
Gabriēla Zvaigznīte
Miķelis Putniņš
Kārlis Josts
Rūdolfs Daņiļevičs
Ieeja: 20-30 EUR.

Jauniešu kora “Skan” koncerts Valmieras Romas katoļu baznīcā
2025-02-16 13:00 - 14:00 | Valmieras katoļu baznīcā
Svētdien, 16.februārī, plkst.13.00 Vidzemes Augstskolas un Valmieras Kultūras centra jauniešu koris “Skan” (mākslinieciskā vadītāja Irēna Zelča, diriģents Rūdolfs Bērtiņš un koncertmeistare Līga Ivāne) ielūdz uz muzikālu satikšanos Valmieras Romas katoļu baznīcā.
Mākslinieciskā vadītāja Irēna Zelča pastāstīja, ka šis ir kora jubilejas gads – 17.maijā “Skan” aicinās visus kora draugus, atbalstītājus un mūzikas cienītājus uz 25 gadu kopābūšanas jubilejas koncertu Valmieras Kultūras centrā. “Jau šobrīd Ivo Martinsona režijā norit gatavošanās 25 gadu jubilejas koncertam, kurā kopā ar “Skan” muzicēs ģitāras virtuozs Kaspars Zemītis un solists Mariuss Grencis. Pirms jubilejas koncerta, februāra beigās, dosimies dziesmotā braucienā uz Gdaņsku, Poliju, kur norisināsies Starptautisks koru konkurss. Polijā ir ļoti spēcīga un attīstīta kora dziedāšana, konkurss mums būs lielisks izaicinājums un nopietns pārbaudījums vienlaikus. Polijā izpildīsim konkursam pieteikto repertuāru un uzstāsimies baznīcā, tādēļ koncerts Valmieras Romas katoļu baznīcā būs kā sava veida ģenerālmēģinājums šim notikumam. Koncertā skanēs a cappella dziesmas, arī koru konkursa repertuārs,” pastāstīja Irēna Zelča.
Vēlam korim “Skan” skanīgu startu Starptautiskajā koru konkursā un aicinām ikvienu uz muzikālo satikšanos Valmieras Romas katoļu baznīcā 16.februārī!

Tikšanās par glāžu depozīta sistēmu ieviešanu pasākumos Valmieras novadā
2025-02-19 14:00 - 15:00 | Valmieras Kultūras centrs, Rīgas iela 10, Valmiera, Latvija
Aicinām 19. februārī plkst. 14.00 Valmieras Kultūras centrā (Rīgas iela 10) uzņēmējus, kas pasākumos nodarbojas ar izbraukuma ēdināšanu, uz tikšanos ar Valmieras novada pašvaldības pārstāvjiem un SIA “Depozīts” par glāžu depozīta sistēmu nodrošināšanu pasākumos Valmieras novadā 2025. gadā.
Pieteikties pasākumam var līdz 18. februārim, aizpildot anketu forms.gle/r1k4n5GNiTMazUnE9.

Pasākums tiek organizēts INTERREG Baltijas jūras reģiona programmas projekta “BALTIPLAST” ietvaros.

Austrumlatvijas koklētāju ansambļu koncerts
2025-02-21 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
21.02. plkst. 18.00 Valmieras Kultūras centrā norisināsies Austrumlatvijas koklētāju ansambļu koncerts
Ieeja bez maksas

Austrumu deju studijas "Karkadē" jubilejas koncerts
2025-02-22 18:00 - 19:00 | Kocēnu kultūras nams, Alejas iela 3, Kocēni
Sestdien, 22. februārī, plkst.18.00 aicinām piedzīvot neaizmirstamu vakaru, kurā saplūdīs austrumu deju kaislība, grācija un maģija!Godinot Austrumu deju studijas “Karkadē” 15 gadu jubileju, Kocēnu Kultūras namā uzstāsies gan studijas talantīgās dejotājas, gan īpaši viesi, sniedzot krāšņu priekšnesumu dažādos eksotisko deju stilos – noslēpumainām austrumu dejām, ugunīgām flamenko, aizraujošām indiešu un dzirksotošām čigānu dejām!Iedvesmojošs stāsts par deju kā dzīves ceļu, kas atmodina sievišķību un dzīvesprieku, kā arī sniedz iespēju realizēties radošajā hobijā.Aicinām ienirt austrumu maģiskā pasaulē kopā ar mums!
Koncertā piedalīsies:
Austrumu deju studija “Karkadē” (Valmiera)
Oriental studija “Zafira” (Rīga)
Oriental studija “Al Rada” (Rīga)
Eksotisko deju studija “Soul Sisters” (Sigulda)
Deju studija “Hayat” (Tartu)
Deju studija “Venera” (Jelgava)
Līga Saukante (Valmiera)
Elīna Patrīcija Anspoka (Rīga)
Katrīna Ostrovska (Rīga)
Ieeja: 5 EUR. Biļetes “Biļešu Paradīzē” un pirms pasākuma – Kocēnu Kultūras namā.

Raimonda Ozola jubilejas koncerts
2025-02-22 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Latvijas pirmā vijole, Raimonds Ozols, šogad atzīmē savu 60.jubileju! Pēc īpaša klausītāju pieprasījuma, Raimonds turpina svinības – Rīgā, Valmierā un Ventspilī.
Uz skatuves, kopā ar Raimondu, atradīsies grupaRaimonda Macata vadībā – Raimonds Macats (taustiņi), Mārcis Auziņš (ģitāra), Norberts Skraucis (kontrabass), Ainis Zavackis (bungas), un stīgu kvartets.
Koncerta īpašie viesi -Valts Pūce, Aivars Gudrais, Madars Kalniņš un pārsteiguma viesi!
Biļetes var iegādāties “Biļešu Paradīzē”.

Valmieras novada tautas deju kolektīvu skate
2025-03-01 13:00 - 15:00 | Valmieras Kultūras centra lielā zāle, Rīgas iela 10, Valmiera, Latvija
1.martā plkst.13.00 Valmieras Kultūras centrā notiks Valmieras novada tautas deju kolektīvu skate.
Ieeja bez maksas

Ainars Bumbieris Sieviešu dienai veltītā koncertā "TAVS SKAISTUMS"
2025-03-02 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
“Kaut bijis Tev dzīvē jau ziedu tik daudz,
Tev katru gad’ no jauna jāuzplaukst.
Ziedus, kas dzejā zied – nenolauzt,
Vien visskaistākajam ziedam uz pasaules – sievietei,
Ik gad’ no jauna ir jāuzplaukst!”
Dziedātājs Ainars Bumbieris, pirmo reizi savā karjerā, aicina uz plašu koncerttūri visā Latvijā, piedāvājot 2025. gada pavasara neaizmirstamāko muzikālo notikumu – koncertšovu “Tavs skaistums”. Šis īpašais koncerts ir veltīts sievietēm un viņu svētku mēnesim – martam, piedāvājot patiesu mīlestības apliecinājumu sievietes skaistumam, spēkam un sievišķībai.
Koncertšovs “Tavs skaistums” ir dāvana, ko ikviens vīrietis var pasniegt savai sievietei, ļaujot viņai justies novērtētai, mīlētai un laimīgai. Martā nav labākas dāvanas kā svētki, kuros mūzika zied un vārdi par sievietes skaistumu dzied – tas būs emociju, smieklu,un labsajūtā pavadīts vakars, kurš paliks atmiņās vēl ilgi. Tāpēc deju kurpes noteikti ņemiet līdzi!
Ainara Bumbiera izildītās un tautā iemīļotās dziesmas – “Tavs skaistums”, “Krokusi”, “Sniegpulkstenītes”, “Baltie ziedi”, “Zelta rudens” un daudzas citas – uzplauks kā pavasara ziedi koncertā. Savukārt jaunas un vēl nedzirdētas kompozīcijas papildinās šo vakaru un padarīs vēl īpašāku. Dzīvās grupas pavadīts, šā koncertšova muzikālais skanējums veidos koncertu, kas priecēs gan acis, gan sirdi, gan radot gaišumu dvēselē – uzlādēs un iedvesmos jaunam un labsajūtas pilnam gadam.
Aicinām uz koncertšoviem visā Latvijā:
2.marts – Valmieras Kultūras centrs, 16:00
7.marts – Daugavpils Kultūras pils, 19:00
14.marts – Ziemeļblāzmas Kultūras pils, 18:00
(uz koncertu galvaspilsētā Rīgā, biļešu tirdzniecības informācija sekos)
15.marts – Rojas Kultūras centrs, 17:00
21.marts – Alūksnes Kultūras centrs, 19:00
28.marts – Liepājas Latviešu Biedrības nams, 19:00
30.marts – Teātra nams “Jūras vārti”, Ventspils, 16:00

Vents Armands Krauklis un Līga Avota-Kraukle koncertā "Dažādas mīlestības"
2025-03-06 19:00 - 20:30 | Kocēnu kultūras nams, Alejas iela 3, Kocēni
6.martā plkst.19.00 Kocēnu Kultūras namā uz koncertu “Dažādas mīlestības” ielūdz Vents Armands Krauklis un Līga Avota-Kraukle.
“Dažādas mīlestības” ir pirmā abu mūziķu kopīgi veidotā koncertprogramma. Tajā skanēs dziesmas, kas pašiem ir sirdij tuvas un tiek izpildītas ģimenes pasākumos un citās tikšanās reizēs. Neizpaliks arī sirsnīga kopā dziedāšana ar klātesošajiem. Mūziķi saka: “Šis ir koncerts, kas dara laimīgu un liek padomāt par vērtībām.”
Vents Armands Krauklis vairākus gadu desmitus muzicējis Latvijā iemīļotās Valkas pilsētas kapelas “Bumerangs” sastāvā, 2024.gadā ar Jāņa Lūsēna dziesmu “Draugs, kur laimīgs esi bijis” ar labiem panākumiem piedalījies Latvijas televīzijas raidījumā “Latvijas sirdsdziesma”.
Ieeja: 10 EUR, pasākuma dienā – 12 EUR. Biļetes var iegādāties “Biļešu Paradīzē” un pirms pasākuma – Kocēnu Kultūras namā.

Grupas "Turaidas Roze" 40 gadu jubilejas koncerts
2025-03-07 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Šogad leģendārā grupa “Turaidas Roze” svin 40 gadu jubileju, tāpēc par godu šim notikumam, sākot ar februāri, aicina savus klausītājus uz īpašiem jubilejas koncertiem kopā ar pūtēju orķestri “Horizonts”. Jubilejas tūres atklāšanas koncerts notiks 5.februārī plkst.19 Ogres novada Kultūras centrā.
“Komponista Imanta Kalniņa dziesmas, lai arī nav pašas vieglākās un vienkāršākās, vieno paaudzes; tās dzied un klausās gan lieli, gan mazi. Tāpēc pavasarī visus aicinām uz kopīgu svinēšanu, jo atkal klāt ir svētku diena, kad varam uzdziedāt kopā! Šķiet, katram ir sava dungojamā Imanta Kalniņa dziesmiņa, kura mainās atkarībā no noskaņojuma, kad ar dziesmas vārdiem ir pateikts tik tieši un precīzi…” saka mūziķi, piebilstot – šie jubilejas koncerti būs ļoti īpaši, jo tajos uz skatuves grupai pievienosies pūtēju orķestris “Horizonts”, kuram speciāli tiek aranžētas dziesmas, ļaujot tām iegūt īpašu, līdz šim nedzirdētu skanējumu.
“Mēs pirms desmit gadiem esam koncertējuši kopā ar Liepājas Simfonisko orķestri, taču ar pūtēju orķestri, kurā muzicē vairāk nekā 40 mūziķu, sadarbosimies pirmoreiz. Ideja par šādu sadarbību man radās, pagājušā gada Dziesmu un deju svētku skatoties ļoti skaisto apvienoto pūtēju orķestru koncertu, kas notika Andrejsalā – it sevišķi brīdī, kad viņi atskaņoja Imanta Kalniņa mūziku no filmas “Pūt, vējiņi!”. Uzrunāju koncerta diriģentu Tomasu Kokamegi, un vienojāmies, ka taps jauna “Turaidas Rozes” koncertprogramma sadarbībā ar pūtēju orķestri “Horizonts”. Tas būs kaut kas nebijis un ļoti interesants! Jubilejas koncertos jaunās aranžijās noteikti skanēs dziesmas “Ai, māsa Lietuva!”, “Kas jūs esat?”, “Nelaid, māte, bērnus mežā”, “Vējš un liepa” un citas Imanta Kalniņa skaistākās dziesmas. Programmā iekļauti arī kādi mazāk dzirdēti skaņdarbi, kuri daudziem būs atklājums,” gaidāmos koncertus ieskicē Olga Rajecka, piebilstot – katrā pilsētā koncertus kuplinās vietējie pūtēju orķestri. “Tas būs ļoti jaudīgi un iespaidīgi, un, manuprāt, Imants Kalniņš to ir pelnījis – lai viņu sadzird tālu, tālu!”
Grupas solists Uģis Roze atzīst: “Tā kā sen nav bijuši koncerti plašākai publikai, mūsu jubilejas tūre būs iespēja iepriecināt “Turaidas Rozes” klausītājus! Koncertos būs pārsteigumi – gan pavadošajā sastāvā, gan citādi, tā ka būs interesanti visiem.”
Savukārt grupas ģitārists Aivars Gudrais ar interesi gaidot mirkli, kā viss skanēs kopā ar pūtēju orķestri. “Savulaik esam spēlējuši kopā ar simfonisko orķestri, taču sadarbība ar pūtēju orķestri būs nebijis gadījums, jo neesmu dzirdējis, ka viņi spēlētu Imanta Kalniņa mūziku,” viņš smej un piebilst, ka koncertos priecāsies redzēt visus klausītājus, kuri “Turaidas Rozes” koncertus apmeklēja astoņdesmitajos gados, turklāt – kopā ar bērniem un mazbērniem. “Tāpat sen neesam koncertos tikušies ar Uģi un Olgu, tāpēc šī būs tāda priecīga tikšanās uz skatuves. Un vēl es gaidu, kai ImKa varbūt uzrakstīs kādu jaunu dziesmu par godu «Turaidas Rozes» jubilejai…”
Koncertos piedalīsies instrumentālā grupa Jāņa Miltiņa (taustiņi) vadībā: Jānis Rubiks (baģitāra), Aivars Gudrais (ģitāra), Armands Mediņš (sitaminstrumenti).
Atgādināsim, ka grupa “Turaidas roze” dibināta 1985.gadā, un par tās izteiksmīgāko muzikālo vizītkarti kļuva komponists Imants Kalniņš, kā arī solisti Olga Rajecka un Uģis Roze, kļūstot par latviešu estrādes mūzikas pagājušā gadsimta 80.gadu neaizstājamu vērtību.

Grupas “Turaidas Roze” jubilejas koncerti notiks:
5.februārī plkst.19 Ogres novada Kultūras centrā
15.februārī plkst.19 Koncertzālē “Cēsis”
22.februārī plkst.18 Latgales vēstniecībā GORS
7.martā plkst.19 Valmieras Kultūras centrā
8.martā plkst.16 Ventspils teātra namā “Jūras vārti”
21.martā plkst.19 VEF Kultūras pilī

Biļetes uz koncertiem var iegādāties “Biļešu Paradīzes” tīklā.
Vairāk informācijas:
Sandis Mohovikovs, producents
E-pasts: sandismoh@gmail.com; mob. tālr. 29131458

Tautas deju ansambļa “Līgo” 80 gadu ieskaņas koncerts "TAPŠANA. LĪGO VIDZEMĒ."
2025-03-08 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
TAPŠANA. LĪGO VIDZEMĒ
Latviešu skatuviskās tautas deju ansamblis “Līgo” ar piecu koncertu ciklu visā Latvijā atzīmēs ansambļa 80 gadu jubileju un vidējās paaudzes deju kolektīva “Līgo” 50 gadu jubileju.
Cikla laikā paredzēti četri koncerti novados, kur katrs koncerts simboliski attēlo mītiskā zieda “Līgo” rašanās ceļu – no tapšanas, sēšanas, augšanas un plaukšanas brīža, sasniedzot kulmināciju jeb ziedēšanu vasaras saulgriežos koncertā Rīgā. Metaforu par zieda dzīves ceļa koncertu cikla veidotāji izvēlējušies, lai runātu ne tikai par ansambļa “Līgo” attīstības ceļu, bet katra dejotāja nozīmi. Koncerti ir veltījums tiem deju pedagogiem, kuru pavadībā katrs ansambļa dejotājs uzsācis savu dejas ceļu, lai uzziedētu “Līgo” saimē.
Koncertā piedalās:
TDA “Līgo”
VPDK “Līgo”
VPDK “Sen Līgo”
SDK “Līgo Absolventi”
TDA “Līgo” bērnu un jauniešu studija
Goda viesi:
TDA “Gauja” (Valmiera)
VPDK “Jampadracis” (Limbaži)
TDA “Ritenītis” (Garkalne)
DA “Vizbulīte” (Sigulda)
TDA “Zīle” (Ķekava)
JDK “Žuburi” (Lubāna)
Ieeja: 10-12 EUR. Ar Valmieras kultūras karti 1 EUR atlaide.

Erudīcijas spēle “Zini! Mini! Uzzini!”
2025-03-12 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
12.03. plkst.18.30 Valmieras Kultūras centrā notiks erudīcijas spēle “Zini! Mini! Uzzini!”
Ieeja: 25 EUR, biļetes www.ziniminiuzzini.lv

Inga Šļubovska-Kancēviča, Ilze Ozoliņa, Gundars Āboliņš koncertprogrammā “Krodziņā atstātās vēstules”
2025-03-13 19:00 - 20:30 | Kocēnu kultūras nams, Alejas iela 3, Kocēni
Koncertprogrammā “Krodziņā atstātās vēstules”, kurā piedalās trīs izcili mākslinieki: Inga Šļubovska-Kancēviča (soprāns), Ilze Ozoliņa (klavieres) un Gundars Āboliņš (baritons), klausītājs varēs līdzi just kaismīgai vēstuļu sarakstei starp Pēru Gintu un Solveigu un pabūt Amerikas kabarē atmosfērā, kurā tiek atklāti īpašu cilvēku dzīves un attiecību stāsti.
Koncertprogrammā skanēs Jāņa Ķepīša Solveigas vēstules Pēram Gintam ar Elzas Ķezberes dzeju, Jāņa Grota fragmenti no Vēstulēm Solveigai un Viljama Balkoma Kabarē dziesmas ar Arnolda Veinstīna dzeju.
Ieeja: 15 EUR. Biļetes var iegādāties “Biļešu Paradīzē” un pirms koncerta – Kocēnu Kultūras namā.

Mūzikls "Īkstīte"
2025-03-14 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Ir pagājuši vairāk nekā 20 gadi, kopš pirmizrādi piedzīvoja tautā iemīļotais Jāņa Lūsēna un Normunda Beļska mūzikls bērniem “Īkstīte”. Februārī muzikālā pasaka krāšņā un iespaidīgā Producentu grupas 7 jauniestudējumā atgriezīsies pie mazajiem skatītājiem, lai piedzīvojumā vestu jau nākamo sapņotāju paaudzi.
Iestudējums, tāpat kā pazīstamā H.K.Andersena pasaka, ir par puķes bērnu Īkstīti, kura steidz izzināt pasauli un dodas meklēt savu “laimīgo zemi”. Abi autori Īkstītes ceļojumu nolēmuši padarīt krāsaināku un aizraujošāku, pasakas galveno varoņu attiecībām piešķirot vēl citas šķautnes un sižetiskos risinājumus, tāpēc izrādei radītas daudzas jaunas dziesmas.
Īkstītes lomai mūzikla radošā komanda atlases konkursā starp daudzām pretendentēm izvēlējās divas jaunas, talantīgas meitenes – Karlīni Annu Ērgli un Šarloti Patmalnieci. Arī Mātes lomā dublēsies divas brīnišķīgas dziedātājas – Beāte Zviedre un Jolanta Strikaite, Burve – Anmary, Bezdelīga – aktieris Klāvs Kristaps Košins, Kurmis – Atis Zviedris, Vecais krupis – Emīls Gilučs-Lācis, Jaunais krupis – Toms Kalderauskis, Vecā Pele – Elizabete Zagorska. Stāstnieka lomā Voldemārs Rode. Vardes, naktstauriņi, vaboles, peles – Sarma Liede, Austra Elza Kozuliņa, Artūrs Biķernieks, Lote Voiska, Zane Lazdiņa, Elizabete Liepa, Karīna Laugale, Gustavs Zavadskis.
Pasakaini krāšņo Īkstītes brīnumpasauli uzburs režisore Rēzija Kalniņa, kostīmu māksliniece Liene Rolšteina, horeogrāfe Liza Manija, videomāksliniece-scenogrāfe Ineta Sipunova, režisores asistents Voldemārs Rode, videomākslinieces asistents Marks Frīdbergs, gaismu mākslinieks Ivars Vācers, mūzikas aranžiju autors Jānis Lūsēns jun., vokālā pedagoģe Ilze Dzenīte, producents Aigars Dinsbergs.
Komponists un libreta autors Jānis Lūsēns par izrādi saka: “Īkstītes stāsts ir brīnumu pilns, tajā savienota cilvēku un dabas pasaule, bet pāri visam – mātes mīlestība, kas katram bērnam ir patvērums, miers un drošība”.
Savukārt dzejnieks Normunds Belskis uzsver: “Īkstīte nav nekas nejaušs manā dzīvē. Kad Hanss Kristians Andersens man to izlasīja, sapratu, ka mūsu ceļi nekad nešķirsies un mazā meitenīte visu mūžu dzīvos manī, raugoties uzticīgām un mīlošām bērna acīm, pavērtām pret manu sirdi un pasauli. Tās raugās arī tagad, dodot līdzsvaru un uzticēšanos. Es ļoti vēlos, lai mazā Īkstīte acis atver arī ikviena bērna vecākam, jo mazie ķipari jau tāpat pasauli vēro visu redzošām eņģeļu actiņām. Viņi tikai nezina, ka tie eņģelīši var izaugt par viņu pašu sargeņģeļiem, pavadīt un sargāt visa dzīves ceļa garumā. Izrāde būs par mūsu pašu bērnību – gan skaisto, gan sāpīgo, kas tur bijis. Uzplaukušais dzīvības zieds nesīs daļiņu no mūsu katra sirds, bērnības sapņiem un ilgām par debesīm, par ziedošām pļavām, kur, kūleņojot no kalna, katrs Puķes bērns spurdz kā bezdelīga saulainā dienā! Ļausim tiem lidot, brīviem un nepieradinātiem! Šodien mēs radām jaunu pasauli. Labāku un mīļuma pilnāku! Tāpēc jau dzīvojam, lai to mainītu!”
ĪKSTĪTES izrāžu saraksts:
20.februāris Rīga, VEF Kultūras pils
22. februāris Jelgavas kultūras nams
1.marts Vidzemes koncertzāle CĒSIS
2.marts Ogres kultūras centrs
9.marts Liepāja, LIELAIS DZINTARS
10.marts Rīga, VEF Kultūras pils
11.marts Rīga, VEF Kultūras pils
14.marts Valmieras Kultūras centrs
16.marts Slampes kultūras pils
21.marts Rēzekne, Latgales vēstniecība GORS
22.marts SIGULDAS DEVONS
13.aprīlis Līvānu kultūras centrs
26.aprīlis Limbažu kultūras nams
27.aprīlis Alūksnes kultūras centrs
Karlīne Anna Ērgle Īkstītes lomā – 22.02 Jelgava, 02.03 Ogre, 10.03 Rīga, 14.03 Valmiera, 21.03 Rēzekne, 22.02 Sigulda, 26.04 Limbaži
Šarlote Patmalniece Īkstītes lomā – 01.03 Cēsis, 09.03 Liepāja, 11.03 Rīga, 16.03 Slampe, 13.04 Līvāni, 27.04 Alūksne

Jauktā kora "Valmiera" koncerts "MISS ET CANTUS"
2025-03-15 16:00 - 17:00 | Valmieras Sv. Sīmaņa baznīca
15.martā plkst.16.00 Valmieras Sv. Sīmaņa baznīcā uz koncertu “MISSA ET CANTUS” aicina jauktais koris “Valmiera” (mākslinieciskais vadītājs Mārtiņš Klišāns, diriģente Līga Ādamsone).

Koncertprogrammā skanēs M.Palmeri “Misatango” un latviešu mūsdienu autoru dziesmas.

Ieeja bez maksas. Aicinām!

Pannas Teātra izrāde – brieduma komēdija “Sieviete kā konfekte”
2025-03-16 17:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
Pannas Teātra izrāde – brieduma komēdija “Sieviete kā konfekte” ar lielisko aktrisi Zani Daudziņu turpina ceļu pie skatītājiem visā Latvijā!
Izrāde ir likumsakarīgs turpinājums komēdijai “Tāda es esmu”, kas dzīvo uz Latvijas skatuvēm jau 10 gadus un apstiprina to, ko par sevi ir jāsaka katrai Latvijas sievietei: tāda es esmu – sieviete kā konfekte!
Ko darīt, ja cienījamā vecumā esat nonākusi ne visai cienīgā situācijā? Ko darīt, ja gribas šokolādi, bet viss, ko dzīve piedāvā, ir izlauzt zobus pret ledenēm?
Pannas Teātra izrāde “Sieviete kā konfekte” ir stāsts par sievieti, kura prot izgludināt saburzīto konfekšu papīrīti un padarīt sevi par gardumu, kuram nekad nebeidzas derīguma termiņš.
Tas bija ne tik sen, kad mūsu padomju sievietes, lai kur vadītu savas darba gaitas – skolās, slimnīcās vai aiz veikalu letēm –, savos 55 gados bija pelnījušas apsiet lakatiņus un apsēsties ar Daiļradē ražotajām segām pārklātajos klubkrēslos, lai adītu zeķes un dotu viedus padomus jaunajiem, kuriem vēl tik daudz dzīvē jāpaveic.
Šodien sievietei 58 gadu vecumā saņemts maģistra diploms biznesa vadībā. Bērni viņai sagādājuši jauno MacBook Pro, lai viņai ērtāk veikt nepieciešamos darbus kafejnīcas vadībā. Nav laika apstāties, saka mūsdienu sieviete un iekāpj savā BMW markas automašīnā, aiztraucot pilsētas rosīgajās ielās, lai palielinātu apgrozījumu un sasniegtu uzstādītos augstos mērķus.
Tikai 50 gadi šķir šos notikumus. Tas ir daudz vai maz? Esam šķērsojuši gadsimtu robežas, nosvinējuši valsts simtgadi, un daudzas sievietes, kārtējo dzīves desmitgadi nosvinot, atskatās uz noieto ceļu un jautā: kas tālāk?
Kas tālāk, ja tev ir 30, 40, 50 un vairāk? Vai ir kas tālāk?
Ir!
Sieviete joprojām ir labākais, kas Latvijā ir! To izrādē atgādinās aktrise Zane Daudziņa, režisors Juris Rijnieks, dramaturģe Aiva Birbele, scenogrāfs Ivars Noviks, kostīmu māksliniece Una Bērziņa un izrāžu apvienības „Panna” komanda.
Izrāde divās daļās ar starpbrīdi. Izrādes garums – 2h.
Informācija:
www.pannasteatris.lv ;
www.facebook.com/PANNASTEATRIS
Kontakti saziņai:
Karīna Gribuste (projektu vadītāja) tel. 26864754, e-pasts: bogorada.karina@gmail.com

Nacionālo bruņoto spēku Štāba orķestra pavasara sezonas koncerts “LATin”
2025-03-19 19:00 - 20:15 | Valmieras Kultūras centra lielā zāle, Rīgas iela 10, Valmiera, Latvija
19. martā plkst. 19.00 savas jaunās programmas “LATin” koncertsērijas ietvaros Valmieras Kultūras centrā uzstāsies Nacionālo bruņoto spēku Štāba orķestris.
Tuvojoties pavasarim, šoreiz orķestris klausītājiem piedāvā izbaudīt gadalaika pamošanās atmosfēru ne tikai ar bagātīgu skaņu spektru, bet arī ar dažādu deju mūzikai raksturīgu ritmu klātbūtni. Koncerta iesākumā kā centrālo skaņdarbu klausīsimies Mortona Gulda “Latīņamerikas simfoniettu”, kurā pārsvarā dzirdēsim Argentīnas un Kubas ritmiski muzikālās nokrāsas, savukārt koncerta turpinājums pamazām uzplauks Latvijas karoga krāsās ar tādu komponistu kā Raimonda Paula, Gunāra Rozenberga un Arņa Medņa kompozīcijām. Līdzās orķestra diriģentiem majoram Andim Karelim un kapteinim Aleksandram Kreišmanim uz skatuves pievienosies ne tikai solisti, publikai nu jau labi zināmie – saksofonists seržants Vasilijs Šušerts un vokālists seržants Gatis Supe, bet arī šī gada jubilārs – orķestra klarnešu kvartets “Quattro Differente”.
Turpinot Nacionālo bruņoto spēku Štāba orķestra tradīcijas, ieeja koncertā ir bez maksas, saņemot ieejas karti Valmieras Kultūras centra kasē.

Amatierteātra “Valmiermuižnieki” 10 gadu jubilejas pasākums “Dzīve kā teātris vai teātris kā dzīve?”
2025-03-22 16:00 - 20:00 | Kocēnu kultūras nams, Alejas iela 3, Kocēni
22.03. plkst.16.00 Amatierteātra “Valmiermuižnieki” 10 gadu jubilejas pasākums “Dzīve kā teātris vai teātris kā dzīve?” Kocēnu Kultūras namā. Pasākums notiks pie galdiņiem, aicinām līdzi ņemt groziņu.
Ieeja: 5 EUR

VPDK “Pūrs” koncerts “…un ir labi pavasarī”
2025-03-22 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
22.martā plkst.18.00 Valmieras Kultūras centrā notiks VPDK “Pūrs” koncerts “…un ir labi pavasarī”.
Piedalīsies:
TDA “Teiksma” (Rīga), ⁠JDK “Sadancis” (Valmiera), ⁠JDK “Pērkonītis” (Valmiera). ⁠VPDK “Dūka” (Sigulda), ⁠VPDK “Greizie rati” (Berģi), ⁠VPDK “DeTeiksma” (Rīga), ⁠VPDK “Ieviņa” (Smiltene), ⁠VPDK “Jumis” (Priekuļi), ⁠VPDK “Pūrs” (Valmiera).
Ieeja: 6-8 EUR. Ar Valmieras kultūras karti 1 EUR atlaide.

Valmieras novada skolēnu deju kolektīvu skate
2025-03-25 12:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
25.martā plkst.12.00 Valmieras Kultūras centrā notiks Valmieras novada skolēnu deju kolektīvu skate.
Ieeja bez maksas.

Komunistiskā genocīda upuru piemiņas brīdis
2025-03-25 16:00 - 16:30 | Valmieras dzelzceļa stacija, Valmiera
25.03. plkst.16.00 Komunistiskā genocīda upuru piemiņas brīdis Valmieras dzelzceļa stacijā

Laikmetīgā teātra “Volatus” izrāde “Bumerangs”
2025-03-27 18:30 - 20:00 | Valmieras Kultūras centra lielā zāle, Rīgas iela 10, Valmiera, Latvija
27.martā plkst.18.30 Valmieras Kultūras centrā notiks Laikmetīgā teātra “Volatus” izrāde “Bumerangs”.
Ieeja: 7 EUR

Pikantu pavērsienu komēdija "Pidžama sešiem"
2025-03-28 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Šīs būs vakariņas tipiskā franču ģimenē. Nejauši kopā sanākuši slepenie mīlnieki cenšas slēpt savas attiecības, tā samudžinot situāciju līdz neatšķetināmam virpulim, kur paši vairs nesaprot, kādu lomu viņi šajā vakarā spēlē. Negaidīti un smieklīgi notikumi, asprātīgi dialogi, pārpratumi, pārpratumi un vēlreiz pārpratumi.
Autors – Marks Kamoleti
Režisors – Herberts Laukšteins
Scenogrāfe – Aurika Feldmane
Kostīmi – Kristīne Bernarde
Horeogrāfe – Inga Krasovska
Lomās: Inese Kučinska vai Ilze Pukinska, Lelde Dreimane vai Anna Nele Āboliņa, Anete Rimkus vai Inga Krasovska, Egils Melbārdis vai Toms Liepājnieks, Jurijs Djakonovs vai Kristians Kareļins, Januss Johansons.

Pavasara tirdziņš Vecpuišu parkā
2025-03-29 10:00 - 15:00 | Vecpuišu parks
29.martā no plkst. 10.00 līdz plkst. 15.00 aicinām ikvienu uz Vecpuišu parku, kur pulcēsies vairāk nekā 180 Valmieras un citu novadu mājražotāji un amatnieki. Viņi cels galdā savus gardos, skaistos un praktiskos darinājumus.
Pavasara tirdziņā būs pieejamas dārzkopības preces un stādi, kā arī gardumi vēdera priekam – kūpinājumi, mājās cepta maize, konditorejas izstrādājumi, sukādes, garšvielas, Latvijā grauzdēta kafija, kā arī tēja un vīni. Varēs iegādāties arī rokām darinātus dāvanu komplektus, dabīgo kosmētiku, rotas, interjera dizaina priekšmetus no koka un keramikas, rotaļlietas mazajiem un ne tikai… To visu un daudz ko citu atradīsi Pavasara tirdziņā Valmierā. Uz tikšanos!

"Emīla nedarbi"
2025-03-30 12:00 - 13:30 | Valmieras Kultūras centra lielā zāle, Rīgas iela 10, Valmiera, Latvija
Astridas Lindgrēnes Emīlu no Lennebergas Zviedrijā pazīst daudzas lasītāju un skatītāju paaudzes, kas jau vairāk nekā 60 gadu garumā varēja baudīt autores brīnišķīgās grāmatas, kā arī Kalles Gunnarsona (Kålle Gunnarsson) veidoto aizraujošo un piedzīvojumiem bagāto muzikālo izrādi “Lennebergas Emīls” ar Georga Rīdela (George Riedel) komponētajām dziesmām, kuru tekstu autore bija pati Astrida Lindgrēne. Arī Latvijas lasītājiem un skatītājiem ir labi zināmi neticami aizraujošie Emīla nedarbi, pateicoties daudzām latviski izdotajām grāmatām un protams, leģendārajai kinorežisora Vara Braslas filmai.
Latvijas Jaunatnes teātris pirmo reizi Latvijas skatītājiem piedāvā iespēju noskatīties leģendāro zviedru muzikālo izrādi visai ģimenei “Emīla nedarbi” latviešu valodā! Izrādes režisore – Laila Kirmuška, horeogrāfe – Sanita Misika, libreta autors Kalle Gunnarsons (Kålle Gunnarsson), komponists Georgs Rīdels, dziesmu tekstu autore Astrida Lindgrēne, producents – Juris Millers.
Lomās – Jānis Skanis, Edgars Lipors, Aija Dzērve, Jānis Kirmuška, Laila Kirmuška, Dace Makovska, Zane Vaļicka, Sandija Misika, Māris Skrodis, u.c.
Izrāde divos cēlienos, tās aptuvenais ilgums – 2 stundas. Biļetes jāiegādājas katram apmeklētājam, neatkarīgi no vecuma. Izrāde domāta skatītājiem no 5 gadu vecuma.
Iestudējums top balstoties uz “Nordiska ApS” (Kopenhāgenā) izsniegto licenci.
Presented by arrangement with Nordiska ApS, Copenhagen – www.nordiska.dk
Astrid Lindgrens EMIL I LÖNNEBERGA i scenebearbejdelse af Kålle Gunnarsson​
Musik: Georg Riedel, Sangtekster: Astrid Lindgren.
PASĀKUMS IR IEKĻAUTS PROGRAMMĀ “LATVIJAS SKOLAS SOMA”. Skolēniem tā apmeklēšanai iespējams izmantot valsts līdzfinansējumu.

Komēdijšovs “Mēs Jūs Mīlam: Beigas”
2025-04-04 19:00 - 20:20 | Kocēnu kultūras nams, Alejas iela 3, Kocēni
Mūziķis un komiķis Ralfs Eilands, kā arī radio, TV šovu vadītājs, improvizators un komiķis Kaspars Breidaks, kuri kopā pazīstami kā apvienība “Mēs Jūs Mīlam”, aicina uz savu jaunāko izrādi “Mēs Jūs Mīlam: Beigas”.
Apvienība “Mē Jūs Mīlam” uzsāk savu 4.sezonu. Jaunais komēdijšovs skatītājiem tiek piedāvāts stand-up, stāstu, skeču, dziesmu, kā arī improvizētu etīžu veidā, tiks izspēlētas dažādas beigas – dzīves, dziesmu, darba, randiņu, emocionālu līkloču un vēl dažādu dzīves situāciju beigas.
“Man personīgi vienmēr bijis svarīgi apzināties, ka katras beigas ir arī kaut kā jauna sākums,” saka nu jau Liepājas kā Eiropas Galvaspilsētas 2027 vēstnieks Ralfs Eilands. “Pat tad, kad mēs nonākam pie pašu neizbēgamajām beigām, pasaule tik iet uz priekšu. To apzinoties, mēs spējam lietām nepiešķirt pārāk lielu nopietnību, kā arī mums ar Kasparu ir vieglāk izrādē atrast humoru pat tādās beigās, kas sākumā varētu šķist mazliet skumjas. Piemēram, pirmās mīlestības attiecību beigās.”
“Piekrītu. Beigas… Mums arī mazliet žēl,” piebilst Kaspars Breidaks. Komēdijšovs “Mēs Jūs Mīlam: Beigas” notiks gandrīz visā Latvijā. Zīmīgi, ka viena no sezonas nākamā gada 8. marta jeb Sieviešdienas izrādēm notiks Iļģuciema sieviešu cietumā, kas gan šoreiz būs slēgtais pasākums…Tuvākie komēdijšovi notiks: Siguldā, Jēkabpilī, Kocēnos, Madonā, Liepājā, bet Valentīndienā jokosim Rīgā, Palladium
koncerzālē.
Bet Sieviešu dienā esam ieplānojuši divas izrādes – pa dienu būsim Sieviešu cietumā Iļģuciemā, bet vakarā Mūzikas namā Daile. Biļetes var iegādāties bezrindas.lv.
Kas būtu jāzin, ka jokojam, apmēram, 1h 20 min., bez apstājas un droša ieeja mūsu šovā pilnīgi visiem, kas sasnieguši 16 gadu vecumu.

Danču vakars ar Tautas mūzikas kopu "kamRadi" un folkloras kopu "Rudzupuķe"
2025-04-04 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Valmieras Tautas mūzikas kopa tikusi pie nosaukuma “KamRadi”. Tādi mēs esam – radoši un radīt griboši, kā dvēseles radinieki, muzicējot savam un citu priekam.
4.aprīlī uz Valmieru ciemos esam uzaicinājuši draugus no Smiltenes folkloras kopas “Rudzupuķe”, lai kopīgi izdancinātu valmieriešus un pilsētas viesus. Folkloras kopa “Rudzupuķe” darbojas nu jau 14 gadus un danču vakarā dalīsies ar savu pieredzi rotaļdeju vadīšanā.
Vakara apmeklētājiem būs iespēja gan izdancoties jau apgūtus dančus, iemācīties kādus jaunus soļus un dančus ar spēles elementiem, gan arī iziet rotaļdejas. No sirds aicinām visus dejot gribētājus, arī tos, kam nav pieredzes tradicionālo danču dejošanā. Noteikti noderēs ērti deju apavi un ūdens pudelīte, lai atsvaidzinātos pēc kāda lustīgāka danča. Droši vari nākt gan viens, gan kopā ar draugiem, radiem, kaimiņiem.
Mūsu apvienotajam “Danču orķestrim” aicinām pievienoties arī citus muzikantus, lai varētu gan saspēlēt kopā, gan mācīties cits no cita, gan pamīšus, kamēr vieni spēlē, citi var dancot.
Tādējādi mēģināsim radīt to atmosfēru, kāda bijusi tālās senču tradīcijās, kad muzikants pasit padusē vijoli, kokli vai citu bieži vien paša radītu mūzikas instrumentu, iemet tarbiņā tupelītes un dodas lustēties.
Gaidīsim ar prieku Valmieras Kultūras centrā uz Danču vakaru 4.aprīlī no plkst.19.00 līdz plkst. 21.00!
